Publication: Magyar Közlöny
Issue: MK-2010-43 (Year: 2010, Number: 43)
Era: contemporary
Section: ítéletet”. [21/1996. (V. 17.) AB határozat, ABH 1996, 74, 85–86.] Mindezekbõl következõen egyetértek a többségi
Paragraph Index: 911

e) Nem lehet az állam feladata olyan életforma támogatása, amely már elõre és teljesen tudatosan megvonja a gyermekektõl vagy az anyát, vagy az apát. Valószínûleg semelyik más tényt sem bizonyítanak olyan egyértelmûen az elmúlt 30 év társadalomtudományos kutatásai, mint a következõt: a gyermek testi, lelki, szellemi és pszichoszexuális fejlõdésének optimális feltétele a mindkét biológiai szülõvel (apával és anyával) való együttélés és a szülõk stabil házassága. (A szakértõi csoport összefoglalója itt az ILGA-csoport (Nemzetközi Homoszexuális Szövetség) dokumentumát idézi. 2003. április, 39. old.). Érdekes gondolatsor, nemkülönben a folytatása is: Sokan úgy vélik, hogy a házasság és a homoszexuális párkapcsolat egyenlõsége sem sokat változtatna a társadalmi valóságon. Ez viszont kulturálisan rövidlátó nézet. Ha jogi rendünk már nem egyetlen modellként hangsúlyozza a házasságot minden más életformával szemben, hanem a különbözõ életformákat egyenlõvé teszi, akkor ezt a felnövekvõ generáció felé is így kell közvetíteni (például tankönyvekben). Ez történik jelenleg Spanyolországban, ahol az iskolákban 14 éves gyerekek számára a homoszexuális kapcsolat és a házasság egyenjogúsága tananyag. Vajon az ilyen külsõ hatások egyáltalán nem befolyásolják a gyerekek és a fiatalkorúak fejlõdését? Törvényeink épp az õ számukra jelentenek fontos eligazodási segítséget. (Szakértõi vélemény 9. old.) Nézzük tovább a szakértõi véleményt!

Source: https://magyarkozlony.hu/hivatalos-lapok/41a9e2435122119e8d48a11803d48851b217b29e/dokumentumok/f12068ab8142fc9057d2c8cc988623b166c23778/letoltes